b'\n_START_ARTICLE_\nKristupas Potockis\n_START_SECTION_\nBiografija\n_START_PARAGRAPH_\nLenkijos magnat\xc5\xb3 Potocki\xc5\xb3 gimin\xc4\x97s atstovas, herbo \xe2\x80\x9ePiliawa\xe2\x80\x9c savininkas. Kamenecko ka\xc5\xa1teliono And\xc5\xbeejaus Potockio (apie 1552\xe2\x80\x931609) nuo antros santuokos su Katerina Bu\xc4\x8dacka-Tvorovskyte vyresnysis s\xc5\xabnus._NEWLINE_Kilo i\xc5\xa1 Potocki\xc5\xb3 gimin\xc4\x97s, kuri, i\xc5\xa1 esm\xc4\x97s, u\xc5\xbe\xc4\x97m\xc4\x97 valstybines pareigybes Lenkijos karalyst\xc4\x97je. Per santuok\xc4\x85 su Elen\xc4\x85 Valavi\xc4\x8di\xc5\xabte gavo valdyti Sidr\xc4\x85, Gardino paviete, Golv\xc4\x8dino ir Naujojo Bychovo miestus, Taimanovo kaim\xc4\x85, Or\xc5\xa1os paviete. Jam priklaus\xc4\x97 Zdzitaveco kaimas Bresto vaivadijoje._NEWLINE_1645 metais Kristupas Potockis gavo LDK taurininko pareigyb\xc4\x99, 1646 metais tapo Lietuvos did\xc5\xbeiuoju pastalininkiu. 1653 metais buvo paskirtas LDK stalininku, 1658 metais j\xc4\xaf paskyr\xc4\x97 Lietuvos did\xc5\xbeiuoju raikytoju, 1661 metais tapo LDK pataurininkiu. 1662 ir 1673 metais du kartus buvo renkamas Lietuvos Tribunolo mar\xc5\xa1alka. Tip pat j\xc4\xaf rinko pasiuntiniu \xc4\xaf seimus._NEWLINE_Kristupas Potockis dalyvavo Chmelnickio sukilime, 1649 metais dalyvavo Loevo m\xc5\xab\xc5\xa1yje. Karini\xc5\xb3 kampanij\xc5\xb3 1654\xe2\x80\x931655 metais dalyvis, Rusijos-Lenkijos (1654\xe2\x80\x931667) karo metu. Buvo susij\xc4\x99s su Jonu\xc5\xa1u ir Boguslavu Radvilomis, bet atsisak\xc4\x97 pasira\xc5\xa1yti K\xc4\x97daini\xc5\xb3 unij\xc4\x85 su \xc5\xa0vedija._NEWLINE_I\xc5\xa1pa\xc5\xbeino kalvinizm\xc4\x85.\n_START_SECTION_\n\xc5\xa0eima\n_START_PARAGRAPH_\nApie 1643 metus ved\xc4\x97 Elen\xc4\x85 Valavi\xc4\x8di\xc5\xabt\xc4\x99 (m. 1649), Lietuvos did\xc5\xbeiojo taurininko Petro Valavi\xc4\x8diaus (m. 1624) ir Barboros Sapiegai\xc4\x97s, LDK taurininko, kunigaik\xc5\xa1\xc4\x8dio Jono Golov\xc4\x8dinskio na\xc5\xa1l\xc4\x97s, dukter\xc4\xaf. Antr\xc4\x85 kart\xc4\x85 ved\xc4\x97 An\xc4\x85 Dunin\xc4\x85-Rajeckait\xc4\x99 (m. po 1670), Aleksndro Chaleckio ir Gedeono Mykolo Tryznos na\xc5\xa1l\xc4\x99. Abiejuose santuokose palikuoni\xc5\xb3 netur\xc4\x97jo.'